Iljušin Il-96

Iljušin Il-96 () – SSRS sukurtas, SSRS ir Rusijoje (Voronežo aviacijos gamykloje) gamintas keturmotoris plačiafiuzeliažis reaktyvinis oro laineris, vienas iš dvejų SSRS sukurtų plačiafiuzeliažių reaktyvinių keleivinių lėktuvų, gili pirmojo sovietinio plačiafiuzeliažio lainerio Il-86 modifikacija. Du šios modifikacijos orlaiviai naudojami kaip Rusijos vyriausybinis (prezidentinis) lėktuvas, dar keletas orlaivių naudoti civilinėse aviakompanijose (Aeroflot ir Cubana), eksploatuotas ir vienas orlaivis, perdarytas į krovininį (naudoja Sky Gates Airlines).

 Konstrukcija ir gamyba 

 Priešistorė 
„Il-96“ – giluminė pirmojo sovietinio plačiafiuzeliažio oro lainerio „Il-86“ modernizacija. Jos poreikis atsirado paaiškėjus, kad „Il-86“ neatitinka keltų skrydžio nuotolio reikalavimų. Atsižvelgdamas į pastabas, Iljušino konstruktorių biuras 1976 m. biuras pradėjo kurti modifikaciją „Il-86D“ su ilgesniais sparnais ir didesniais kuro bakais. Šis projektas vėliau buvo nutrauktas, tačiau kūrimo metu išsiplėtojo į naują projektą, kuriam buvo sutektas naujo orlaivio indeksas „Il-96“. 

Lyginant su „Il-86“, „Il-96“ pasižymi trumpesniu fiuzeliažu, modernesne avionika, galingesniais ir ekonomiškesniais varikliais „PS-90A“. „Il-96“ pirmą skrydį atliko 1988 m. rugsėjo 20 d., komercinė eksploatacija aviakompanijoje „Aeroflot“ pradėta 1993 m.

 Projekto eiga XXI a. 
miniatiūra|IL-96-300 su ankstyvąja „Aeroflot“ livrėja
XXI a. pirmame dešimtmetyje gamintoja gavo keletą užsakymų – 2005 m. birželio mėn. krovininių pervežimo aviakompanija „Volga-Dnepr“ pasirašė sutartį per 15 metų įsigyti keletą krovininių orlaivių „Il-96-400T“, kuriuos turėjo eksploatuoti „Volga-Dnepr“ dukterinė įmonė „AirBridge Cargo“. Orlaiviai turėjo būti pateikti nuo 2006 pabaigos. Šie orlaiviai įmonės nepasiekė, o „AirBridge Cargo" savo veiklą iki 2022 m. vykdė naudodama įvairių modifikacijų lėktuvus „Boeing 747" ir „Boeing 777". 2006 m. sausio 3 d. Kubos žiniasklaidoje buvo paskelbta apie pirmąjį valstybinės aviakompanijos „Cubana de Aviación“ orlaivio „Il-96-300“ skrydį iš Havanos į Buenos Aires (Argentina).https://web.archive.org/web/20080304134018/http://www.granma.cubaweb.cu/2006/01/03/nacional/artic05.html

2009 m. rugpjūčio 11 d. Rusijos pramonės ir prekybos ministras Viktoras Christenka paskelbė apie „Il-96-300“ gamybos pabaigą. Orlaivis buvo pripažintas atsiliekančiu nuo „Boeing“ ar „Airbus“ gaminamų analogų, o gamintojas negalėjo užtikrinti gamybos rentabilumo gamindamas po vieną orlaivį į metus. Vieninteliu gaminamu modeliu liko krovininis „Il-96-400T“.
miniatiūra|Pilotų kabina
2015 m. spalio 9 d. paskelbta apie naujos „Il-96“ modifikacijos gamybos galimybes. Šis sprendimas kilo Rusijai mėginant mažinti priklausomybę nuo Vakaruose gaminamų orlaivių. 2017 m. rugsėjo mėn. Rusijos įmonės „Vieningoji orlaivių statybos korporacija“ viceprezidentas Aleksandras Tuliakovas pranešė apie 250–280 vietų plačiafiuzeliažio orlaivio kūrimo pradžią, bendradarbiaujant su Kinijos partneriais. Buvo planuojama, kad orlaivis bus „Il-96“ modifikacija, gaminama Kinijoje. Rusijoje buvo numatyta sukurti inžinerinį centrą. 2018 m. buvo svarstoma apie galimybę pertvarkyti „Il-96“ į dvimotorį lėktuvą, varomą naujais kuriamais varikliais „Aviadvigatel PD-35“, išvystančiais po 340 kN traukos (2025 m. planuota sukurti „Aviadvigatel PD-14“ modifikacija) arba importiniais varikliais). Šie planai nebuvo įgyvendinti

2022 m. kovo mėn., įvedus tarptautines sankcijas už Rusijos agresiją prieš Ukrainą, „Rostech“ vadovas Sergejus Čemezovas paskelbė apie plataus masto „Il-96“ gamybos atnaujinimą.

 Konstrukcija 
miniatiūra|Il-96 keleivių salonas (Aeroflot)
„Il-96“ – keturmotoris žemasparnis monoplanas su strėliškais sparnais, vingletais. Pilotų kabinoje įrengta stiklinė prietaisų panelė (). Orlaivis valdomas elektronine valdymo sistema (). Gaminti trys orlaivio variantai – bazinis „Il-96-300“, modernizuotas ir krovininis „Il-96-M/T“ ir modernizuotas „Il-96-400“.

Standartinė „Il-96-300“ keleivių talpa dviejų klasių konfigūracijoje (18 vietų su 54 colių (140 cm) tarpu tarp kėdžių ir 244 vietos 3+3+3 konfigūracijoje su 32 colių (81 cm) tarpu tarp kėdžių) yra 262. Galimas ir mažesnio tankio sėdynių išdėstymas pagal schemą 2-4-2. 

„Il-96“ atsisakyta „Il-86“ ypatybės – keleivių laiptinės per apatinį denį, jame yra įrengtos įgulos poilsio patalpos. Keleivinės modifikacijos „Il-96“ apatiniame denyje telpa 18 LD-3 tipo konteinerių.

 Avionika 
miniatiūra|Il-96-300 pilotų kabina
„Il-96“ gamintas atsižvelgiant į ICAO rekomendacijas ir Europos Sąjungos aviacijos agentūros reikalavimus. Jo skrydžio valdymo ir avionikos įranga atitinka šiuos reikalavimus:

 Integruota ryšio ir navigacijos panelė su skrydžio valdymo sistema
 EFIS – elektroninė skrydžio valdymo sistema su skystų kristalų ekranais
 Inercinė navigacijos sistema
 Perspėjimo apie susidūrimą su žeme sistema ()
 Perspėjimo apie susidūrimą ore sistema (TCAS)
 Selektyvinio radijo ryšio įranga (SELCAL)
 Meteorologinis radaras
 Palydovinio ryšio orlaivio komunikacijos ir identifikavimo sistema ().
 Skrydžio duomenų įrašymo įrenginys

 Variantai 
miniatiūra|Aviakompanijos „Cubana de Aviacion“ „Il-96-300“, Nr. CU-T1250miniatiūra|Rusijos prezidentinis Il-96-300miniatiūra|Il-96-400M prototipas, nudažytas Jungtinės aviacijos statybos korporacijos spalvomisminiatiūra|Krovininis Il-96-400T„Il-96“ buvo gaminamas dviejų bazinių modifikacijų – 1985 m. pradėtas gaminti bazinis „Il-96-300“ (eksploatuojamas nuo 1993 m.) ir 1993 m. pradėtas gamintis bei nuo 2000 m. eksploatuojamas „Il-96M“.
 Il-96-300 – 262 keleivių talpos, 11 000 km galintis nuskristi keleivinis laineris, 1993–2007 m. eksploatuotas „Aeroflot“.
 Il-96-300PU – giliai modernizuotas Il-96-300 variantas, naudojamas kaip Rusijos prezidentinis lėktuvas.
 Il-96-300V – planuota Il-96-300 modifikacija su dvejomis keleivių laiptinėmis. Negaminta.
 Il-96-M – 10 m. prailgintas Il-96-300 variantas su vakarietiška avionika, varomas varikliais Pratt & amp; Whitney PW2337, galintis 312 keleivių (trijų klasių konfigūracija) arba 92 tonas krovinio pervežti 10 400 km (5 600 jūrmylių). Buvo siūlomas eksportui, tačiau derybos nutrūko JAV eksporto-importo bankui () atsisakius finansuoti sandorį (manoma, kad dėl „Boeing“ spaudimo). 1997 m. derybos vėl atsinaujino po to, kaip „Aeroflot“ įsigijo 10 vnt. Boeing 737–400, tačiau nutrūko šalims nesutarus dėl įsigyjamų orlaivių ir išimčių.
 Il-96-400 – „Il-96M“ modifikacija su Rusijoje pagaminta avionika ir varikliais" Aviadvigatel PS-90A1", skirta pervežti iki 436 keleivių (tipinė dvejų klasių konfigūracija – 386 keleiviai). Skrydžio nuotolis su 315 keleivių – apie 10 tūkst. km. 2013 m. Kubos aviakompanija „Cubana“ pasitašė susitarimą įsigyti tris Il-96-400, su 350 keleivių vietų.
 Il-96-400VT – planuotas sukurti skraidantis tankeris, siūlytas 2010 m. paskelbtai JAV KOP oro tankerių programos pirkimo konkursui ().
 Il-96-400T – krovininė „Il-96-400“ modifikacija. Varomas keturiais varikliais „Aviadvigatel PS-90A1“. Iki 2022 m. Rusijos invazijos į Ukrainą dauguma šių orlaivių buvo nebenaudojami ir sandėliuojami, tačiau įvedus Vakarų sankcijas 2023 m. gruodžio mėn. Rusijos aviakompanija „Sky Gates“ (valdoma „Red Wings“) vienu išsinuomotu „Il-96-400T“ pradėjo krovinių pervežimo operacijas. Rusijos žiniasklaidoje pasirodė pranešimų, kad daugiau tokių orlaivių gali būti modernizuoti ir išnuomoti šiai aviakompanijai.
 Il-96-400PVU – „Il-96-400“ modifikuotas į skraidantį vadovavimo punktą. Rusijos karinė oro ir kosmoso pajėgos paskelbė apie planus įsigyti du tokius orlaivius, skirtus pakeisti iki tol naudotas skraidančias vadavietes Il-80.
 Il-96-400M (Il-496) – 2017 m. vasarį paskelbta naujai kuriama „Il-96-400“ modifikacija, skirta konkuruoti su Boeing 777-9 ir Airbus A350-1000. „Il-96-400M“ – 9,65 m. prailgintas „Il-96-400T“ variantas, talpinantis iki 390 keleivių. 2017 m. Rusijos vyriausybė skyrė 3,6 mlrd. rublių (57,4 mln. JAV dolerių) šio projekto vystymui. 2020 m. sausio mėn., surinkus fiuzeliažą, buvo planuojama, kad orlaivis pirmam skrydžiui pakils 2021 m. tačiau 2021 m. balandį buvo paskelbta, kad lėktuvas nebus gaminamas dėl „pandemijos sąlygojamo aviakompanijų susidomėjimo trūkumo“. 2022 m. rugpjūčio 15 d. paskelbta apie ketinimus atnaujinti orlaivio bandymus. Orlaivis buvo pristatytas 2023 m. birželio 7 d., pirmas skrydis įvyko 2023 m. lapkričio 1 d.
 Il-96-400TZ – 2015 m. pasiūlytas 65 tonas kuro iki 3500 km atstumu galinčio pervežti skraidančio tankerio variantas, (), kurio 2 vnt. planavo įsigyti Rusijos gynybos ministerija. Bandymai buvo suplanuoti užbaigti iki 2020 m. gegužės. Projektas buvo atšauktas Rusijos gynybos ministerijai pasirinkus oro tankerius Il-76MD-90A platformos pagrindu (Il-78M-90A).
 Il-96-500T – krovininio orlaivio projektas su prailgintu fiuzeliažu.
 Il-96-550 – dvejų denių keleivinio orlaivio projektas, skirtas pervežti 550–600 keleivių, varomas ventiliatoriniais-sraigtiniais varikliais „Kuznecov NK-93“. Po 2007 m. atliktų bandymų varikliai buvo nuimti ir projektas toliau neplėtotas .

 Operatoriai 
2023 m. gruodžio mėn. Il-96 eksploatavo:
OperatoriusOrlaivio modifikacijaEksploatuojamaUžsakytaSandėliuojama Cubana de AviaciónIl-96-3003–– Sky Gates AirlinesIl-96-400T11– IljušinIl-96-3001–– Specialusis aviacijos dalinys „Rossiya" (Rusija)Il-96-30010–1 Voronežo aviacijos gamyklaIl-96-30023–Il-96-400M1–Il-96-400T–1 Rusijos gynybos ministerijaIl-96-400TZ1––Viso1942
miniatiūra|Aviakompanijos "Polet" Il-96-400T Nr. RA-96102, 2012 m,

 Istoriniai operatoriai 
AviakompanijaTipasNaudojamaUžsakytaSandėliuojama AeroflotIl-96-300––10 Domodedovo AirlinesIl-96-300––3 Polet AirlinesIl-96-400T––3 KrasAirIl-96-300––2Viso18

 Gamyba 
Lentelėje pateikiama kasmetinis pagamintų šio tipo orlaivių skaičius nuo gamybos pradžios 1988 m.:
Metai198819891990199119921993199419951996199719981999200020012002200320042005Pagaminta vnt.121121320101000121Metai200620072008200920102011201220132014201520162017201820192020202120222023Pagaminta vnt.220201110110000201

 Incidentai ir avarijos 
miniatiūra|Il-96 Nr. RA-96010 gaisras  
„Il-96“ eksploatacijos metu nebuvo nei vienos avarijos ar incidento, pasibaigusių žmonių aukomis.

 2005 m. rugpjūčio 2 d. Rusijos aviacijos priežiūros institucija nutraukė visų „Il-96-300“ eksploataciją po to, kai apžiūros metu buvo nustatyti gedimai stabdžių sistemoje. Šis sprendimas buvo paskelbtas po to, kai Rusijos prezidento V. Putino vizito į Suomiją metu Turku oro uoste buvo nustatytas orlaivio gedimas, dėl ko teko kviesti atsarginį lėktuvą. Gedimo priežastimi buvo įvardintas brokuotas agregatas UG-151-7 (УГ151-7). Skrydžių draudimas buvo panaikintas tų pačių metų spalio 3 d. 

 2014 m. birželio 3 d. nurašytas Il-96-300, reg. Nr. RA-96010, priklausantis aviakompanijai „Aeroflot“ sudegė Maskvos Šeremetjevo oro uoste.

 Techniniai duomenys 
+Duomenys iš Ilyushin Aviation Complex, FAA Certification Document A54NM ir Il-96-300 Pilot ManualVariantasIl-96-300Il-96MIl-96TIl-96-400Il-96-400TĮgula322/3Keleivių vietų (3/2/1 klasių konfigūracija)237/263/300307/340/420 -315/386/436 -Talpakrovinių25 t776m3196m3LD3 konteinerių1632Ilgis55,35m64,69m63,93mSparnasmojis – 60,12m, plotas – 350m2, strėliškumas – 30°Fiuzeliažasskersmuo – 6,08 m, salono plotis – 5,70 mAukštis17,55m15,7 mSvorisOEW120,4 t132,4 t116,4 t122,3 tMTOW250 t270 t270 t265 tmaksimalus krovinio40 t58 t92 t58 t92 tKuro bakų talpa152 620lVarikliai (×4)Aviadvigatel PS-90APratt & Whitney PW2000Pratt & Whitney PW2337 arba PS-90A1PS-90A1Trauka (×4)156,9 kN170,1 kN166,8 kN170,7 kNKreiserinis greitis0,78–0,84Macho / 850–870 km/h / 459–469mazgų TASSkrydžio lubos13 100 m. (43 000 pėdų)Skrydžio nuotolis10 000 km (5 400jūrmylių) su 262 keleiviais11 482 km (6 195jūrmylės)9 700 km (5 237jūrmylės) su 58 t kroviniu10 000 km (5 400jūrmylių) su 247 keleiviais11 000 km (40 t)
7 400 km (70 t)maksimalus13 500 km11 500 km14 000 km12 300 km14 000 kmsu maksimaliu kroviniu9 000 km6 100 km5 200 km5.600 km4 800 kmTako ilgispakilimui (MTOW)2 340m3 000m2 700m2 700mtūpimui1 860m1 800m1 650m1 650m

 Taip pat žr. 
Susijusios konstrukcijos
 Iljušin Il-86

To paties laikotarpio, paskirties ir konfigūracijos orlaiviai

 Airbus A340
 Boeing 777-200ER
 McDonnell Douglas MD-11
 Išnašos 

Kategorija:Iljušin oro laineriai
Kategorija:Oro laineriai
Kategorija:Plačiafiuzeliažiai lėktuvai
Kategorija:Žemasparniai
Kategorija:Keturmotoriai lėktuvai